text: Årets dommerpar er fra Vejle
  15 august 2017 kl. 04.05
  ​Det danske topdommerpar, Mads Hansen og Martin Gjeding, fra henholdsvis Jelling og Børkop, har netop fået endnu en anerkendelse. Under Dansk Håndbold Forbunds årlige elitedommerseminar pegede DHF’s dommerudvalg på de to opmænd, da der skulle sættes navn på Årets Dommerpar.
  Mads Hansen og Martin Gjeding, der dømte den seneste VM-finale, glade for titlen.
  - Martin og jeg er meget stolte over udnævnelsen til Årets Dommerpar. Vi ser det som en stor anerkendelse for det arbejde og de mål, vi har indfriet de seneste par sæsoner kulminerende med EM finalen i 2016 og VM finalen i 2017. Vi glæder os i den grad til at tage hul på en ny spændende sæson, hvor vi vil gøre vores ypperste for at leve op til prædikatet Årets Dommerpar, siger Mads Hansen i en pressemeddelelse fra DHF.
  De to vejle-dommere skal i aktion for første gang i den nye sæson onsdag i næste uge kl. 18.30 i Santander Cup 1/8-finale-kampen mellem HC Midtjylland og Aalborg Håndbold.
  Mads Hansen og Martin Gjedings finaler:
  VM-finale herrer 2017IHF Super Globe-finale 2016EM-finale herrer 2016Pan American Games-finale 2015Champions League-finale herrer 2014Champions League-finale damer 2012EM-finale damelandshold 2010VM-finale damelandshold 2009EM-finale U21-herrer 2006EM-finale U-damer 2004
  
  